Pácsony Község Önkormányzata

9823. Pácsony, Kossuth u. 90/b

Tárgy: Pácsony község településrendezési eszközeinek kismértékű módosítása *- 314/2012. (XI.8.) Korm. rendelet 41.§* szerinti egyszerűsített eljárás, véleményezési szakasz

Melléklet: Véleményezési szakasz tervdokumentációja

 Pácsony hatályos településrendezési eszközei (CD-melléklet)

 Pácsony Község Önkormányzata a község településfejlesztési koncepcióját 13/1999.(V.13.) számú Kt-határozattal, míg a teljes közigazgatási területére kiterjedően elkészített településszerkezeti tervet 9/2002.(IV.29.) számú Kt-határozattal fogadta el. Az építési szabályzatot és a szabályozási tervet a 6/2002.(IV.29.) önkormányzati rendeletével megállapította. Azóta a Képviselő-testület a településrendezési eszközeit nem módosította.

 Jelenleg helyi vállalkozás kérését támogatva kezdeményezi az önkormányzat a településrendezési eszközök kismértékű módosítását.

 A kezdeményezés megköveteli ugyan a településszerkezeti terv kismértékű módosítását, mivel azonban a változtatás tartalmi elemeket nem érint, a módosítást *egyszerűsített eljárás* keretében kívánjuk végrehajtani. A mellékelt dokumentáció a 314/2012.(XI.8.) Korm. rendelet 38.§ szerinti véleményezési szakaszhoz készült.

**A módosítással érintett területek lehatárolása és a módosítások települési célja:**

 A kérelmező Vasi Agrocorn Mg. úgyis, mint a Győrvár Tej Kft. ügyvezetője a település MG-jelű “Mezőgazdasági építési övezetein” belül bővíteni kívánja üzemét a magasabb minőségbiztosítási rendszer bevezetéséhez szükséges feltételek megteremtése érdekében. A kérelem egyrészt az övezeti előírások intenzitásának növelésére vonatkozik, másrészt a kialakult, épületekkel már beépített telekrészek és az övezeti határok, illetve kijelölt építési helyek utólagos összehangolására irányul. Módosításra kerül továbbá a Kossuth Lajos utca keleti végén található üzemi terület övezete, a tervezett lakóterület határának és az övezeteket elválasztó helyi kiszolgáló útnak a kialakult helyzethez igazítása érdekében. Célmegvalósító kérésére vizsgálat alá kerül a magasabb szintű jogszabályi előírásnál szigorúbb helyi zajkorlátozás feloldásának kérdése.

 A HÉSZ módosítása az időközben bekövetkezett jogszabályi változások beillesztése miatt is szükséges (Preambulum, megszűnt eljárások kivezetése, stb.) A szabályozási terv és a településszerkezeti terv kismértékű változtatásával módosíthatók.

Pácsony, 2015. január 16.

 .........................................

 **Nagy István**

 polgármester